《秋晚杂书三十首》
元代·方回

天地亘长有，山川无尽时。
人为万物灵，曾靡百年期。
尧舜复安在，桀纣亦如兹。
魂消骨已朽，是非焉得知。
阿瞒营八极，群雄略芟夷。
分香何恋恋，终有西陵悲。
俗眼乏远瞩，世议多偏私。
蝇蚊不待霜，有酒聊自持。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。